«Ынйыҡай менән Юлдыҡай» һалмаҡ башҡорт халыҡ көйө һәм уның варианттары 1894 йылда С. Г. Рыбаков тарафынан Ырымбур губернаһы Орск өйәҙенең Солтан приискыһында (хәҙер Башҡортостандың Баймаҡ районы) Абдрахман Үҙәнбаевтан яҙылып алынған. Йыр «Музыка и песни уральских мусульман с очерком их быта» исемле китапта нәшер ителә. Һуңғараҡ йырҙы Ғ. Ғ. Ишбулатов, Ф. Х. Камаев, М. М. Сәғитов, Н. Д. Шоңҡаровтар яҙып алалар.